钦定古今图书集成/明伦汇编/氏族典/第573卷 > 完颜阿琐
## 钦定古今图书集成/明伦汇编/氏族典/第573卷 > 完颜阿琐

按《金史卫王宗强传》：“阿琐，宗强之幼子也，长身多力。
天德二年，以宗室子授奉国上将军。世宗即位东京，
阿琐与璋率守城军官乌林答、石家奴等入留守府，
杀沙离只、府判抹撚撒离喝，众以阿琐行留守事，璋
自署同知留守事，即奉表东京。大定二年，授横海军
节度使，迁广宁尹。坐赃一万四千馀贯，诏杖八十，削”
两阶，改平凉、济南尹。卒官，年三十七。